3. การประกอบธุรกิจ

3.1 ธุรกิจบริการขนถ่ายสินค้าให้เช่าคลังสินค้าและบริการท่าเทียบเรือ

บริษัท ไทยชูการ์ เทอร์มิเนิ้ล จำกัด (มหาชน)
ดำเนินกิจการให้บริการขนถ่ายสินค้าขึ้นเรือเดินสมุทร ให้เช่าท่าเทียบเรือ ให้เช่าโรงพักสินค้า
บริการบรรจุกระสอบสินค้าเพื่อรอการขนส่งไปยังต่างประเทศหรือรอขนส่งออกไปเพื่อจำหน่ายภายในประเทศ
ในปีการผลิต 2552/2553 มีปริมาณน้ำตาลอ้อยเข้าหีบทั่วประเทศจำนวน 6.929 ล้านตัน
ลดลงจากฤดูการผลิตปี 2551/2552 0.258 ล้านตัน คิดเป็นร้อยละ 3.59
โดยมีปริมาณผลผลิตแบ่งเป็นน้ำตาลทรายขาวจำนวน 2.992 ล้านตัน น้ำตาลทรายดิบจำนวน 3.857
ล้านตัน และน้ำตาลชนิดอื่นๆ อีก 0.08 ล้านตันนอกจากนี้ยังมีผลพลอยได้จากการผลิตได้แก่
กากน้ำตาลอีกจำนวน 2.978 ล้านตัน โดยบริษัทมีสิ่งอำนวยความสะดวกในการให้บริการดังนี้

ก. คลังสินค้า

+------------------+--------------------------+------------------------+
| โกดังหลังที่         | พื้นที่ใช้สอยต่อหลัง (ตรม.)     | รวมพื้นที่ (ตรม.)          |
+------------------+--------------------------+------------------------+
| 1 – 2            | 1,650                    | 3,300                  |
|                  |                          |                        |
| 3                | 825                      | 825                    |
|                  |                          |                        |
| 4 – 9            | 1,650                    | 9,900                  |
|                  |                          |                        |
| 15               | 2,194                    | 2,194                  |
|                  |                          |                        |
| 16               | 2,082                    | 2,082                  |
|                  |                          |                        |
| 24               | 2,250                    | 2,250                  |
|                  |                          |                        |
| 25 – 26          | 1,513                    | 3,026                  |
|                  |                          |                        |
| 27 – 29          | 1,800                    | 5,400                  |
|                  |                          |                        |
| 30               | 2,800                    | 2,800                  |
|                  |                          |                        |
| 31 – 32          | 1,500                    | 3,000                  |
|                  |                          |                        |
| 33               | 1,312                    | 1,312                  |
|                  |                          |                        |
| 34               | 1,188                    | 1,188                  |
|                  |                          |                        |
| 35 – 36          | 2,250                    | 4,500                  |
|                  |                          |                        |
| 37               | 1,940                    | 1,940                  |
|                  |                          |                        |
| 38               | 2,000                    | 2,000                  |
|                  |                          |                        |
| 39               | 4,000                    | 4,000                  |
+------------------+--------------------------+------------------------+
| รวม 27 หลัง       | พื้นที่รวม                   | 49,717 ตารางเมตร       |
+------------------+--------------------------+------------------------+

หมายเหตุ 1. โกดังหลังที่ 10 – 13 (4 หลัง) ให้บริษัท ที เอส ฟลาวมิลล์ จำกัด (บริษัทย่อย)
เช่าดำเนินธุรกิจโรงงานแป้งสาลี

  2. โกดังหลังที่ 14 ให้บริษัท ที เอส ขนส่งและโลจิสติกส์ จำกัด (บริษัทย่อย)
  เช่าปรับปรุงและติดตั้งเครื่องจักรเพื่อใช้เป็น

  โรงงานผลิตกระสอบพลาสติกบรรจุภัณฑ์

  3. โกดังหลังที่ 17 – 23 (6 หลัง) ให้บริษัท ที เอส อุตสาหกรรมน้ำมัน จำกัด (บริษัทย่อย)
  เช่าเพื่อก่อสร้างโรงงานกลั่นน้ำมันปาล์ม

  และอาคารบรรจุ

  ข. ถังเก็บโมลาส เพื่อรอการส่งมอบจำนวน 2 ถัง ความจุรวม 24,000 เมตริกตัน
  และมีสถานีรับขนถ่ายกากน้ำตาลและห้องวิเคราะห์คุณภาพ

  มีพื้นที่ใช้สอยรวม 2,470 ตารางเมตร อนึ่งเดิมบริษัทมีถังเก็บกากน้ำตาลทั้งหมด 6 ถัง
  ความจุรวม 64,000 ตัน

  ต่อมาในปี 2552 ได้ปรับปรุงเพื่อให้บริษัท ที เอส อุตสาหกรรมน้ำมัน จำกัด
  เช่าในการเก็บพักน้ำมันปาล์มดิบ

  จำนวน 3 ถัง ความจุรวม 30,000 ตัน เพื่อเก็บพักรอกระบวนการกลั่นและเพิ่มเป็น 4 ถัง ในปี
  2553

  ค. ท่าเทียบเรือ จำนวน 3 ท่า (16A, 16B, 16C) ความยาวรวม 357 เมตร พื้นที่ใช้สอย
  5,655 ตารางเมตร (สามารถเทียบเรือเดินสมุทร-

  ขนาด 12,000 ตัน ได้พร้อมกัน 2 ลำ)

  ง. พื้นที่ว่างให้เช่าวางสินค้า พื้นที่ใช้สอย 8,504 ตารางเมตร

  จ. อาคารห้องชั่งและสะพานชั่ง 2 เครื่อง โดยมีประสิทธิภาพในการชั่งน้ำหนักสูงสุด 80 ตัน
  พื้นที่ใช้สอย 474 ตารางเมตร

  ฉ. ลานจอดรถบรรทุก พื้นที่ใช้สอย 9,000 ตารางเมตร สามารถจอดรถได้ประมาณ 100 คัน

ปริมาณการให้บริการในปี 2553 และ 2552

+-------------------------------+-------------------+------------------+
|  ประเภทบริการ                  |  ปี 2553           |  ปี 2552          |
+-------------------------------+-------------------+------------------+
| พื้นที่ให้เช่าคลังสินค้า (ตรม.)        | 49,717            | 49,717           |
+-------------------------------+-------------------+------------------+
| พื้นที่ที่มาใช้บริการ (%)             | 73.68             | 93.74            |
+-------------------------------+-------------------+------------------+

  หมายเหตุ พื้นที่คลังสินค้าลูกค้ามาใช้บริการในปี 2553
  ลดลงเนื่องจากปริมาณน้ำตาลที่เข้ามาใช้บริการลดลงจากปีที่ผ่านมา

  ร้อยละ 31.05

+------------------------------------------+-------------+------------+
| การใช้พื้นที่คลังสินค้าชนิดเทกอง                  |  ปี 2553     |  ปี 2552    |
+------------------------------------------+-------------+------------+
| ความสามารถในการรับฝากรวมต่อพื้นที่ให้บริการ      | 165,000     | 165,000    |
| (เมตริกตัน)                                |             |            |
+------------------------------------------+-------------+------------+
| สินค้าใช้บริการหมุนเวียนเฉลี่ย (%)               | 48.84       | 69.76      |
+------------------------------------------+-------------+------------+

ประเภทและปริมาณสินค้าที่ให้บริการแก่ลูกค้า

หน่วย : เมตริกตัน

+---------------+-------------+-------------+-------------+----------+
| ประเภทสินค้า    | ปี 2553      | %           | ปี 2552      | %        |
+---------------+-------------+-------------+-------------+----------+
| น้ำตาลทรายดิบ   | 181,943     | 34.39       | 433,858     | 58.83    |
|               |             |             |             |          |
| น้ำตาลทรายขาว  | 196,699     | 37.18       | 171,525     | 23.26    |
|               |             |             |             |          |
| กากน้ำตาล      | 110,630     | 20.91       | 121,694     | 16.50    |
|               |             |             |             |          |
| ข้าวสาร        | 27,714      | 5.24        | 10,000      | 1.36     |
|               |             |             |             |          |
| เหล็ก          | 7,177       | 1.36        | -           | -        |
|               |             |             |             |          |
| ไม้แปรรูป       | 611         | 0.11        | 409         | 0.05     |
|               |             |             |             |          |
| น้ำมันปาล์ม      | 500         | 0.09        | -           | -        |
|               |             |             |             |          |
| ยางพาราแผ่น    | 380         | 0.07        | -           | -        |
|               |             |             |             |          |
| สินค้าอื่นๆ       | 3,440       | 0.65        | -           | -        |
+---------------+-------------+-------------+-------------+----------+
| รวม           | 529,094     | 100.00      | 737,486     | 100.00   |
+---------------+-------------+-------------+-------------+----------+

ลูกค้ากลุ่มเป้าหมาย

บริษัทมีลูกค้าหลักคือโรงงานสมาชิกซึ่งมีผู้บริหารเป็นผู้ถือหุ้นและเป็นกรรมการบริษัท
ส่วนลูกค้าเป้าหมาย คือ บรรดาโรงงานน้ำตาลนอกกลุ่มและโรงงานน้ำตาลอิสระ
ซึ่งมีทำเลที่ตั้งโรงงานมีความเหมาะสมในการขนส่งสินค้าเข้ามาใช้บริการ ได้แก่
กลุ่มโรงงานในภาคเหนือ ภาคตะวันออกเฉียงเหนือ ภาคกลาง
โดยมีสถานีส่งออกที่บริการขนถ่ายที่ใกล้ที่สุดคือ จังหวัดสมุทรปราการ ซึ่งอยู่ใกล้อ่าวไทย ห่างออกไป
จะเป็นท่าเทียบเรือน้ำลึกในจังหวัดชลบุรี คือ แหลมฉบัง ศรีราชา และเกาะสีชัง

สำหรับโรงงานน้ำตาลที่ตั้งอยู่ในภาคกลางแถบจังหวัดราชบุรี กาญจนบุรี
จะขนส่งสินค้ามาทางด้านถนนวงแหวนอุตสาหกรรม
ทำให้การคมนาคมขนส่งมีความสะดวกรวดเร็วและประหยัดค่าใช้จ่ายสำหรับลูกค้าได้มากยิ่งขึ้น
จะทำให้ปริมาณสินค้าที่เข้ามาใช้บริการไม่เฉพาะสินค้าน้ำตาลเท่านั้น พืชผลทางการเกษตรอื่นๆ
ก็จะได้รับผลดีจากความสะดวกในด้านการคมนาคมด้วยเช่นกัน และเพื่อรองรับปริมาณสินค้า
ที่จะเข้ามาใช้บริการบริษัทฯ
ได้ปรับปรุงประสิทธิภาพทั้งด้านการให้บริการและการขนถ่ายสินค้าให้มีความรวดเร็วยิ่งขึ้น
ทำให้เกิดความสะดวกและเกิดผลประโยชน์สูงสุดแก่ลูกค้าและเป็นการจูงใจให้นำสินค้ามาใช้บริการของบริษัทให้มากยิ่งขึ้น

นอกจากนี้บริษัทฯ ยังหาลูกค้ากลุ่มอื่นๆ
เข้ามาใช้บริการเก็บพักรอการส่งมอบหรือใช้บริการผ่านท่าเทียบเรือ ได้แก่ ข้าวโพด ข้าวสาลี
แป้งมัน ผงชูรส น้ำมันพืช เหล็กม้วน ไม้แปรรูป และอื่นๆ
เพื่อทดแทนสินค้าจากอุตสาหกรรมน้ำตาลในช่วงที่โรงงานผลิตปิดหีบน้ำตาลและสินค้าที่ได้ทยอยส่งมอบไปยังต่างประเทศแล้ว

นโยบายสำคัญด้านการตลาดและการให้บริการของบริษัท

1.  การให้บริการที่ดีแก่ลูกค้า ได้แก่ ความสะดวก รวดเร็ว และเพิ่มประสิทธิภาพในการทำงาน

2.  การจัดเตรียมสถานที่และสิ่งอำนวยความสะดวกให้แก่ลูกค้าอย่างเพียงพอ

3.  การจัดการดูแลและการเก็บรักษาสินค้าต่างๆ
    ให้อยู่ในสภาพเรียบร้อยมีคุณภาพดีถูกต้องตามวัตถุประสงค์ของลูกค้า
    มีการจัดยามรักษาความปลอดภัยคอยสอดส่องดูแลทรัพย์สินของลูกค้าเป็นอย่างดี

4.  เปิดเผยข้อมูลข่าวสารเกี่ยวกับสินค้าและบริการอย่างครบถ้วนถูกต้องเป็นธรรมแก่ลูกค้า

5.  จัดกลไกและระบบการบริการลูกค้า
    โดยลูกค้าสามารถร้องเรียนความไม่พอใจในสินค้าและบริการได้ตลอดเวลาและดำเนินการอย่างดีที่สุดเพื่อให้ลูกค้าได้รับการตอบสนองอย่างรวดเร็ว

6.  การจัดดูแลซ่อมบำรุงสถานที่ตลอดจนเครื่องจักรต่างๆ
    เพื่อพร้อมที่จะให้บริการแก่ลูกค้าตลอดเวลา

นโยบายการตั้งราคา

เนื่องจากผู้ประกอบกิจการท่าเทียบเรือทุกรายที่ได้รับอนุญาตให้ประกอบกิจการท่าเรือเดินทะเลจากสำนักงานคณะกรรมการส่งเสริมการพาณิชยนาวี
กระทรวงคมนาคม ซึ่งควบคุมการคิดอัตราค่าบริการประเภทต่างๆ ให้อยู่ในมาตรฐานเดียวกัน
ในส่วนของบริษัท
ก็พยายามรักษาต้นทุนการให้บริการโดยยังคงรักษาคุณภาพของบริการให้ดีที่สุดและแสวงหาลู่ทางที่จะเพิ่มประโยชน์ให้แก่ลูกค้า
อย่างต่อเนื่อง

ในกรณีที่ไม่สามารถปฏิบัติตามข้อตกลงใดๆ กับลูกค้า
บริษัทจะแจ้งให้ลูกค้าทราบเพื่อร่วมกันพิจารณาหาแนวทางแก้ไขปัญหาและเป็นการป้องกันความเสียหายที่อาจเกิดขึ้น

สภาวะการแข่งขันภายในอุตสาหกรรม

ปัจจุบันธุรกิจคลังสินค้ามีแนวโน้มที่จะเติบโตมากขึ้น เนื่องจากในส่วนของภาครัฐมีนโยบายส่งเสริม
ให้ผู้ประกอบการต่างๆ
เร่งพัฒนาปรับปรุงธุรกิจทั้งในภาคเกษตรกรรมและภาคอุตสาหกรรมเพื่อการส่งออกมากขึ้น
ซึ่งคาดว่าอัตราการเจริญเติบโตในปีต่อๆ ไปจะขยับตัวสูงขึ้นเป็นลำดับ
ทำให้ปัจจัยสนับสนุนการส่งออกในด้านการเก็บพักสินค้าและสถานีขนถ่ายสินค้า
ซึ่งปัจจุบันเส้นทางการขนส่งสินค้าหลักใหญ่ยังคงเป็นการขนส่งทางน้ำทำให้ธุรกิจด้านบริการขนถ่ายสินค้าและท่าเทียบเรือเติบโตตามไปด้วย

สำหรับแนวโน้มในการจัดหาเรือเดินสมุทรเข้ามารับสินค้าจะมีขนาดใหญ่ขึ้นเพื่อสามารถรับสินค้าได้มากขึ้นในแต่ละเที่ยว
เพื่อเป็นการประหยัดเวลาและค่าใช้จ่ายด้วยเช่นกัน
อย่างไรก็ตามจำนวนเรือที่เข้ามารับสินค้าในปัจจุบันและอนาคตก็ไม่ใช่เรือเดินสมุทรขนาดใหญ่ทั้งหมด
ดังนั้นความจำเป็นในการขนส่งสินค้าในปริมาณขนาดกลางและขนาดเล็กก็ยังมีอยู่ในอัตราสูงเช่นกัน
ขณะเดียวกันการขนส่งสินค้าประเภทน้ำตาล
ก็มีการเปลี่ยนแปลงวิธีการขนส่งสินค้าจากเดิมโรงงานจะขนส่งสินค้าเข้ามาพักรอในโกดังเก็บสินค้าเพื่อรอการส่งมอบขึ้นเรือใหญ่
แต่ปัจจุบันมีการใช้รถตู้คอนเทนเนอร์เข้าไปรับมอบสินค้าที่โรงงานโดยตรงและขนส่งไปส่งมอบขึ้นเรือยังท่าเทียบเรือน้ำลึกแถบภาคตะวันออกโดยตรงเพื่อเป็นการประหยัดเวลาและค่าใช้จ่าย
ทำให้คลังสินค้าที่ตั้งอยู่ในจังหวัดสมุทรปราการและจังหวัดใกล้เคียง อันได้แก่ อ่างทอง
ต้องอยู่ในภาวะแข่งขันสูง อย่างไรก็ตามบริษัทฯ ก็พยายามหาสินค้าประเภทอื่นๆ
เข้ามาใช้บริการเพื่อชดเชยกับปริมาณน้ำตาลที่มาใช้บริการในส่วนที่ลดลงไปเช่นกัน

ในส่วนของบริษัทฯ ปัจจัยที่สามารถแข่งขันกับธุรกิจที่ตั้งอยู่ในบริเวณใกล้เคียงกันคือ ความสะดวก
ในด้านทำเลที่ตั้ง เนื่องจากบริษัทฯ มีคลังสินค้าตั้งอยู่ติดแม่น้ำเจ้าพระยาสะดวกแก่การขนถ่ายสินค้า
โดยไม่ต้องเสียค่าใช้จ่ายในการเคลื่อนย้ายสินค้าหลายทอด
มีการบำรุงรักษาสถานที่เก็บรักษาสินค้าเพื่อรักษาคุณภาพสินค้าของลูกค้าให้อยู่ในสภาพดีตั้งแต่เริ่มนำเข้ามาจนถึงเวลาส่งมอบ
ตลอดจนการใช้เครื่องจักรอุปกรณ์ที่มีประสิทธิภาพสามารถทำงานได้ด้วยความรวดเร็วและทันกำหนดเวลา

คลังสินค้าเพื่อเก็บพักและส่งมอบขึ้นเรือเดินสมุทรตามภาคต่างๆ ดังนี้

จังหวัดสมุทรปราการ (ตั้งริมฝั่งแม่น้ำเจ้าพระยา)

1.  บริษัท ไทยชูการ์ เทอร์มิเนิ้ล จำกัด (มหาชน)

2.  บริษัท มิตรผลคลังสินค้า จำกัด

3.  บริษัท ไทยรวมทุนคลังสินค้า จำกัด

จังหวัดอ่างทอง (ตั้งริมฝั่งแม่น้ำเจ้าพระยา)

1.  บริษัท ร่วมกิจอ่างทองคลังสินค้า จำกัด

2.  บริษัท อ่างทองชูการ์ เทอร์มิเนิ้ล จำกัด

3.  บริษัท อ่างทองคลังสินค้า จำกัด

โรงงานน้ำตาลทางภาคตะวันออกเฉียงเหนือตอนล่างและภาคตะวันออก
จะขนส่งเข้าเก็บในคลังสินค้า อำเภอศรีราชา จังหวัดชลบุรี ได้แก่

1.  บริษัท เคอรี่สยามซีพอร์ต จำกัด

2.  บริษัท อ่าวไทยคลังสินค้า จำกัด

ในการขนถ่ายสินค้าขึ้นเรือเดินสมุทร น้ำตาลที่เก็บรักษาอยู่ที่คลังสินค้าแถบจังหวัดอ่างทอง
จะถูกลำเลียงมาทางเรือโป๊ะเข้ามาที่สมุทรปราการ
เนื่องจากความลึกของร่องน้ำไม่เอื้ออำนวยให้เรือเดินสมุทรผ่านเข้าไปได้
ส่วนเรือเดินสมุทรที่มีขนาดใหญ่เกินกว่า 20,000 ตัน
จะเข้าเทียบท่าเรือน้ำลึกรับสินค้าที่คลังสินค้าแถบจังหวัดชลบุรี

ใบอนุญาตสิทธิบัตรและข้อกำหนดต่างๆ

1. ใบอนุญาตให้ใช้ท่าเทียบเรือ ที่ 16A, 16B, 16C กรมการขนส่งทางน้ำและพาณิชย์นาวี
กระทรวงคมนาคม เลขทะเบียนที่ 005/2553 006/2553 และ 007/2553 มีอายุ 1 ปี ตั้งแต่วันที่
30 มีนาคม 2553 ถึงวันที่ 29 มีนาคม 2554 เพื่อให้เรือใหญ่เทียบท่าขนถ่ายสินค้า
โดยจะต้องดำเนินการภายใต้เงื่อนไขดังนี้.-

1.  ห้ามทิ้งเศษสินค้า ขยะ ของเสีย สิ่งปฏิกูล น้ำเสีย น้ำปนน้ำมัน น้ำท้องเรือ และสารเคมีต่างๆ
    ลงสู่แหล่งน้ำ พร้อมจัดภาชนะรองรับขยะเป็นระยะๆ ให้เพียงพอกับการใช้งานภายในโครงการ

2.  ต้องควบคุมการขนถ่ายสินค้ามิให้หกหล่นหรือฟุ้งกระจาย และดูแลรักษาความสะอาดท่าเทียบเรือ
    ท่อระบายน้ำ อย่างสม่ำเสมอ
    เพื่อป้องกันมิให้เกิดการอุดตันหรือหมักหมมของเศษสินค้าขยะมูลฝอย
    ควรติดป้ายเตือนห้ามทิ้งขยะ ให้พนักงานเห็นอย่างชัดเจน

3.  กำชับให้คนงานระมัดระวังการเก็บกวาด อย่าลักลอบกวาด หรือทิ้งเศษสินค้า ขยะ ลงสู่แม่น้ำ

4.  ต้องทำความสะอาดบ่อดักไขมันและบ่อบำบัดน้ำเสียอย่างสม่ำเสมออย่างน้อยเดือนละ 2 ครั้ง

5.  ต้องตรวจสอบคุณภาพน้ำทิ้งที่ปล่อยออกจากโครงการทุกจุดโดยตรวจวัด pH, BOD,
    Suspended Solid และ Grease Oil และ แอมโมเนีย – ไนโตรเจน (Nh-N)
    เป็นประจำทุก 3 เดือน และรายงานผลให้กรมการขนส่งทางน้ำ กระทรวงคมนาคม ทราบ

6.  ต้องปฏิบัติตามมาตรการป้องกันและลดผลกระทบสิ่งแวดล้อมอื่นๆ
    ที่เสนอไว้ในรายงานการศึกษาผลกระทบสิ่งแวดล้อมอย่างเคร่งครัด

7.  ให้ปฏิบัติตามกฎหมายอื่นที่เกี่ยวข้องด้วย

2. ใบอนุญาตประกอบกิจการโรงงาน จากกรมโรงงานอุตสาหกรรม กระทรวงอุตสาหกรรม
เลขทะเบียนที่ 3-2(5)-1/39 สป มีอายุ 5 ปี ตั้งแต่วันที่ 1 มกราคม 2554 ถึงวันที่ 31 ธันวาคม
2558 เพื่อดำเนินการรับฝากและขนถ่ายกากน้ำตาลลงเรือเดินสมุทร
ซึ่งต้องติดตั้งเครื่องจักรปั๊มกากน้ำตาลจากบ่อพักขึ้นเก็บในถังเมื่อเข้าฝากและปั๊มออกจากถังขนถ่ายไปตามท่อเพื่อส่งมอบลงเรือเดินสมุทร
โดยมีการสร้างเขื่อนคันล้อมรอบถังเก็บกากน้ำตาลทั้งหมดด้วยวัสดุที่มั่นคงแข็งแรงให้มีปริมาตรรองรับกากน้ำตาลที่อาจล้นหรือรั่วจากถัง
ไม่น้อยกว่าหนึ่งในสี่ของปริมาตรถังทั้งหมด (6 ถัง ความจุรวม 64,000 เมตริกตัน)

3. ใบอนุญาตประกอบกิจการท่าเรือเดินทะเล กรมการขนส่งทางน้ำและพาณิชย์นาวี
กระทรวงคมนาคม เลขทะเบียนที่ 15/2553 มีอายุ 5 ปี ตั้งแต่วันที่ 18 ตุลาคม 2553 ถึงวันที่ 17
ตุลาคม 2558 สำหรับประกอบกิจการท่าเรือเดินทะเลโดยมีที่พักสินค้าสิ่งติดตั้งและเครื่องมือ
เครื่องอุปกรณ์
ทั้งนี้ต้องดำเนินการโดยมีการป้องกันมิให้เกิดมลพิษต่อสิ่งแวดล้อมตลอดจนมีการจัดทำรายงานประจำเดือน
แสดงสถิติเกี่ยวกับเรือที่ใช้บริการท่าเทียบเรือประเภทและปริมาณสินค้าที่ผ่านท่า
รายงานประจำปีแสดงสภาพปัจจุบันของท่าเรือเกี่ยวกับที่พักสินค้า
สิ่งติดตั้งเครื่องอุปกรณ์และสิ่งอำนวยความสะดวกต่างๆ

4. ใบอนุญาตประกอบกิจการที่เป็นอันตรายต่อสุขภาพ จากเทศบาลเมืองปู่เจ้าสมิงพราย
เลขทะเบียนที่ 1052/2553 มีอายุ 1 ปี ตั้งแต่วันที่ 24 สิงหาคม 2553 ถึงวันที่ 23 สิงหาคม
2554 คลังสินค้ามีพื้นที่เกินกว่า 1,000 ตารางเมตร

บัตรส่งเสริมการลงทุน

  - ไม่มี –

งานที่ยังไม่ได้ส่งมอบ

  - ไม่มี -

3.2 ธุรกิจโรงงานแป้งสาลีของบริษัทย่อย (บริษัท ที เอส ฟลาวมิลล์ จำกัด มหาชน)

ลักษณะการประกอบธุรกิจแป้งสาลี

บริษัท ไทยชูการ์คลังสินค้า จำกัด ซึ่งเป็นบริษัทย่อยของบริษัท ไทยชูการ์ เทอร์มิเนิ้ล จำกัด
(มหาชน) ได้จดทะเบียนเพิ่มทุนจากเดิมจำนวน 10 ล้านบาท เป็น 200 ล้านบาทในปี 2549
และเปลี่ยนชื่อเป็นบริษัท ที เอส ฟลาวมิลล์ จำกัด เพื่อดำเนินธุรกิจโรงงานแป้งสาลี ต่อมา
ได้เพิ่มทุนอีก 200 ล้านบาท เป็นทุนทั้งสิ้น 400 ล้านบาทในปี 2550
บริษัทผ่านการรับรองระบบฮาลาล (HALAL) จากคณะกรรมการอิสลามประจำจังหวัดสมุทรปราการ
เมื่อวันที่ 5 มิถุนายน พ.ศ. 2551 และได้รับใบรับรองมาตรฐานระบบ ISO 22000:2005
/GMP/HACCP จาก SGS เมื่อวันที่ 17 กรกฎาคม พ.ศ. 2551 และลดทุนจดทะเบียนลงเหลือ 200
ล้านบาท ในเดือนกุมภาพันธ์ 2553 ต่อมาในเดือนมิถุนายน 2553 ได้แปรสภาพเป็นบริษัทมหาชน
โดยใช้คำว่า “บริษัท ที เอส ฟลาวมิลล์ จำกัด (มหาชน)”
เพื่อเตรียมการยื่นคำขอจดทะเบียนในตลาดหลักทรัพย์ เอ็ม เอ ไอ

ตั้งแต่เดือนมิถุนายน พ.ศ. 2550 จนถึงปัจจุบัน บริษัท ที เอส ฟลาวมิลล์ จำกัด (มหาชน)
ผลิตและจำหน่ายแป้งสาลีโดยสั่งเมล็ดข้าวสาลี ซึ่งเป็นวัตถุดิบมาจากต่างประเทศทั้งหมด
เพื่อนำมาโม่เป็นแป้งสาลีและจำหน่ายให้แก่ผู้ประกอบอุตสาหกรรมผลิตขนมปัง บะหมี่สด
บะหมี่สำเร็จรูป และผู้ประกอบกิจการรายย่อย ได้แก่ เบเกอรี่ ขนมคุกกี้ ขนมขบเคี้ยว
และขนมอบนานาชนิด นอกจากนี้ยังมีผลิตภัณฑ์พลอยได้ส่วนหนึ่ง คือ รำข้าวสาลี
จำหน่ายให้แก่ผู้ประกอบการอุตสาหกรรมอาหารสัตว์ ธุรกิจอื่นที่มีความสำคัญรองลงมา คือ
การให้เช่าคลังสินค้า ชนิดเทกอง ซึ่งเป็นทรัพย์สินจากธุรกิจเดิม

  ชนิดของผลิตภัณฑ์ที่จำหน่าย

1. แป้งสาลีสำหรับทำขนมปัง มีปริมาณโปรตีนสูง 13-14% และมีปริมาณกลูเต็นสูง
ทำให้ขนมปังที่มีคุณภาพดี

2. แป้งสาลีสำหรับทำขนม มีปริมาณโปรตีนต่ำ 7-9% ทำซาลาเปา เค้ก คุ้กกี้ ปุยฝ้าย ขนมสาลี
เอแคลร์ โมจิ แยมโรล ขนมไข่

3. แป้งสาลีสำหรับทำเส้นบะหมี่แบบจีน และแบบญี่ปุ่น

4. แป้งอเนกประสงค์ มีปริมาณโปรตีนปานกลางประมาณ 10-11% ใช้ทำขนมต่าง ๆ เช่น บะหมี่
ปาท่องโก้ โดนัท โรตี เค้ก คุกกี้

ขนมเปี๊ยะ ขนมไข่ ขนมสาลี่ แพนเค้ก วอฟเฟิล ซาลาเปา และขนมทอดต่าง ๆ

5. แป้งสาลีสำหรับใช้ผสมอาหารสัตว์ เช่น อาหารกุ้ง อาหารปลา อาหารสุนัข เป็นต้น

ช่องทางการจัดจำหน่าย

บริษัทแบ่งการจัดจำหน่ายออกเป็น 3 ช่องทาง คือ

  1) จัดจำหน่ายให้กับโรงงานอุตสาหกรรมขนาดใหญ่

  2) จัดจำหน่ายให้กับผู้ขายส่งหรือยี่ปั๊วรายใหญ่

  3) จัดจำหน่ายให้กับผู้ใช้แป้งสาลีขนาดย่อม

3.3 ธุรกิจโรงกลั่นน้ำมันปาล์มบริโภคของบริษัท ที เอส อุตสาหกรรมน้ำมัน จำกัด (บริษัทย่อย)

ลักษณะการประกอบธุรกิจโรงกลั่นน้ำมันปาล์มบริโภค

บริษัท ที เอส อุตสาหกรรมน้ำมัน จำกัด เป็นบริษัทย่อยของบริษัท ไทยชูการ์ เทอร์มิเนิ้ล จำกัด
(มหาชน) ได้จดทะเบียนเพิ่มทุนจากเดิมจำนวน 30 ล้านบาท เป็น 200 ล้านบาท ในปี พ.ศ.2552
เพื่อดำเนินธุรกิจโรงกลั่นน้ำมันปาล์มบริโภค
โดยได้รับการส่งเสริมการลงทุนในกิจการผลิตน้ำมันพืชบริสุทธิ์และ/หรือน้ำมันพืชกึ่งบริสุทธิ์จากคณะกรรมการส่งเสริมการลงทุน
(BOI ) เมื่อวันที่ 25 สิงหาคม พ.ศ. 2552 ตามบัตรส่งเสริมเลขที่ 1657 (2) /2552

บริษัท ที เอส อุตสาหกรรมน้ำมัน จำกัด เริ่มผลิตและจัดจำหน่ายน้ำมันปาล์มชนิดต่างๆ
ภายใต้เครื่องหมายการค้า “ ราชา ” ตั้งแต่เดือนพฤษภาคม พ.ศ. 2553 เป็นต้นมา
โดยวัตถุดิบหลักที่ใช้ในการผลิตจะเป็นน้ำมันปาล์มดิบภายในประเทศทั้งหมดจากทางภาคใต้และภาคตะวันออกของประเทศไทย
ทั้งนี้การนำเข้าจะกระทำได้ในกรณีวัตถุดิบภายในประเทศขาดแคลนเท่านั้น
และต้องนำเข้าผ่านทางองค์การคลังสินค้า
โดยมีสมาคมโรงกลั่นน้ำมันปาล์มเป็นผู้จัดสรรโควตาให้สมาชิกตามสัดส่วนของปริมาณรับซื้อผลผลิตในประเทศ

กระบวนการผลิตและผลิตภัณฑ์ที่ได้

+------------+-------------+---------+--------------------------------+
| กร         | วัตถุดิบที่ใช้    | ขนาด    | ผลิตภัณฑ์ที่ได้                      |
| ะบวนการผลิต |             | กำลังผลิต |                                |
+------------+-------------+---------+--------------------------------+
| การ        | น้ำมันปาล์มดิบ  | 400     | น้ำมันปาล์มข้น (RBD Palm Oil :     |
| ฟอกสีและกลั่น |             | ตัน/วัน   | RPO)                           |
|            | (Crude Palm |         |                                |
|            | Oil : CPO)  |         | และมีกรดไขปาล์ม (PFAD)           |
|            |             |         | เป็นผลพลอยได้                    |
+------------+-------------+---------+--------------------------------+
| การแยกไข   | น้ำมันปาล์มข้น  | 300     | น้ำมันปาล์มโอเลอินผ่านกรรมวิธี        |
|            |             | ตัน/วัน   |                                |
|            | (RBD Palm   |         | (Refined Palm Olein : RO)      |
|            | Oil : RPO)  |         |                                |
|            |             |         | และมีไขปาล์มสเตียริน (Stearin :    |
|            |             |         | RS) เป็นผลพลอยได้                |
+------------+-------------+---------+--------------------------------+

ช่องทางการจัดจำหน่าย

1.  กลุ่มอุตสาหกรรม (Industry) เช่น โรงงานผลิตอาหาร อาหารสัตว์ สบู่ น้ำมันเครื่อง และ
    เคมีภัณฑ์ต่างๆ เป็นต้น

2.  กลุ่มห้างสรรพสินค้า (Modern Trade) เช่น ห้างบิ๊กซี ห้างแม็คโคร เป็นต้น

3.  กลุ่มร้านค้าส่ง (Wholesale) เช่น ยี่ปั๊ว ซาปั๊ว เป็นต้น

4.  กลุ่มผู้ใช้โดยตรง (End User) เช่น ร้านอาหาร เบเกอรี่ และโรงแรม เป็นต้น

  รูปแบบบรรจุภัณฑ์ที่จัดจำหน่าย

1.  ขวด ขนาด 1 ลิตร บรรจุใส่หีบ (หีบละ 12 ขวด)

2.  ถุง ขนาด 1 ลิตร บรรจุใส่หีบ (หีบละ 12 ถุง)

3.  ปี๊บ ขนาด 18 ลิตร และขนาด 13.75 ลิตร

4.  ถุงในกล่อง(Bag in Box) ขนาด 18 ลิตร และขนาด 13.75 ลิตร

5.  ถังพลาสติก (Drum) 200 ลิตร

6.  รถแท้งค์เดี่ยว ขนาด 12-13 ตัน และรถแท้งค์พ่วง ขนาด 26-30 ตัน

มาตรฐานต่างๆ ที่ได้รับการรับรอง

1.  เครื่องหมายรับรองระบบ ISO 22000 : 2005 เลขที่ GB10/81733

2.  เครื่องหมายรับรองระบบ GMP เลขที่ TH10/5399

3.  เครื่องหมายรับรองระบบ HACCP เลขที่ 10/5340

4.  เครื่องหมายรับรองฮาลาล เลขที่ กอท.ฮล. B536/2553 (มาตรฐานอาหารมุสลิม)

5.  เครื่องหมายรับรองโคเชอร์ (มาตรฐานอาหารยิว)

ปัจจัยความเสี่ยงด้านต่างๆ

  1. ความเสี่ยงด้านการเจริญเติบโตของธุรกิจ

ในสภาวะที่เศรษฐกิจปกติธุรกิจน้ำมันบริโภคมีอัตราการเติบโตเฉลี่ยร้อยละ 7-8
แต่ธุรกิจน้ำมันบริโภคยังมีอัตราการเติบโตที่ร้อยละ 1
ทั้งนี้เนื่องจากอัตราเพิ่มของจำนวนประชากรภายในประเทศตลอดจนการเปลี่ยนแปลงด้านพฤติกรรมการบริโภคของประชากรรุ่นใหม่ซึ่งนิยมบริโภคอาหารตามวัฒนธรรมตะวันตกมากขึ้น
ได้แก่ อาหารประเภทฟาสท์ฟู้ด ซึ่งเป็นอาหารชุบทอดเป็นส่วนใหญ่
ดังนั้นสิ่งที่บริษัทจะให้ความสำคัญในการดำเนินธุรกิจนี้คือกระบวนการผลิตที่ถูกสุขลักษณะ
และให้คุณประโยชน์แก่ผู้บริโภคตลอดจนการพัฒนารูปแบบผลิตภัณฑ์
โดยอาศัยเทคโนโลยีทันสมัยเพื่อตอบสนองความต้องการของผู้บริโภค

2. ความเสี่ยงด้านวัตถุดิบ

ปัจจุบันประเทศไทยเป็นแหล่งวัตถุดิบน้ำมันปาล์มเป็นอันดับ 3 ของโลกรองจากประเทศอินโดนีเซีย
และมาเลเซีย โดยประเทศไทยสามารถผลิตน้ำมันปาล์มได้ปีละประมาณ 2 ล้านตัน
ซึ่งบริษัทจะเข้าเป็นส่วนหนึ่งในการแบ่งสัดส่วนด้านวัตถุดิบ ดังนั้นการจัดเตรียมบุคลากร
ที่มีความพร้อมและมีประสิทธิภาพเข้าไปดำเนินการ
จึงเป็นส่วนที่ฝ่ายบริหารได้ทำการคัดกรองมาอย่างดี